**Mae’r ffurflen hon ar gael yn Saesneg. / This form is available in English.**

**Cais i fod yn Llywodraethwr Llywodraeth Leol**

# Gwybodaeth Bwysig

**1.1 Swyddogaeth Llywodraethwyr yr Awdurdod Lleol**

Rhaid i holl gyrff llywodraethu ysgolion a gynhelir yng Nghymru, gan gynnwys ysgolion meithrin a gynhelir, fod wedi eu cyfansoddi yn unol â Rheoliadau Llywodraethu Ysgolion a Gynhelir (Cymru) 2005.

Ym mhob corff llywodraethu ysgol ceir pedwar categori gorfodol o lywodraethwyr. Un o'r categorïau hyn yw llywodraethwyr yr awdurdod lleol.

Yr awdurdod lleol sy’n penodi llywodraethwyr yr awdurdod lleol. Gall yr awdurdod lleol benodi unrhyw berson cymwys yn llywodraethwr yr awdurdod lleol os oes ganddo diddordeb mewn cefnogi ysgolion ac os yw ei benodiad yn cael ei gefnogi gan yr awdurdod lleol. Nid oes rhaid i ymgeiswyr am swydd llywodraethwr yr awdurdod lleol fod yn gynghorwyr. Ni ellir penodi unigolyn yn llywodraethwr yr awdurdod lleol ar gyfer ysgol os yw'n gymwys i fod yn llywodraethwr staff neu'n llywodraethwr athrawon yr ysgol honno.

Mae tymor swydd y rhan fwyaf o lywodraethwyr yn bedair blynedd o ddyddiad eu penodi. Caiff unrhyw lywodraethwr ddewis ymddiswyddo o'i dymor swydd ar unrhyw adeg. Caiff unrhyw lywodraethwr wneud cais i gael ei ail-ethol/ei ail-benodi am dymor pellach, cyn belled â'i fod yn bodloni gofynion y cymhwyster. Mae modd i unrhyw lywodraethwr awdurdod lleol gael ei ddiswyddo o'i swydd gan yr awdurdod lleol, gan mai eu penodi a gaiff llywodraethwyr o'r fath ac nid eu hethol.

Mae angen i gorff llywodraethu glywed barn fydd yn gymorth i gyfrannu gwybodaeth i’w drafodaethau a'i benderfyniadau.

Cynrychiolwyr, nid dirprwyon, yr awdurdod lleol yw llywodraethwyr awdurdodau lleol. Rhaid iddynt weithredu er budd gorau'r ysgol a'r gymuned ehangach. Dylent gynrychioli persbectif a barn yr awdurdod lleol ond ni chaiff yr awdurdod lleol eu cyfarwyddo i gymryd safbwynt penodol ar faterion. Fodd bynnag, dylai fod gan lywodraethwyr awdurdodau lleol ymwybyddiaeth a dealltwriaeth o flaenoriaethau a pholisïau'r awdurdod lleol fel eu bod yn medru cyfrannu’n wybodus i'r dadleuon a'r blaenoriaethau ar lefel yr ysgol.

* 1. **Llywodraethwr yr awdurdod lleol – manyleb person**

Mae'r priodoleddau canlynol yn cynrychioli'r ystod o sgiliau, galluoedd a phrofiadau sy'n berthnasol i'r swydd hon.

* Cymhwysedd – mae’r holl feini prawf cymhwysedd (a elwir yn feini prawf cymhwyster) a dim un o'r meini prawf anghymhwysedd (a elwir yn feini prawf anghymhwyso), fel y'u nodir yn Rheoliadau Llywodraethu Ysgolion a Gynhelir (Cymru) 2005, wedi cael eu bodloni.
* Ymrwymiad i godi dyheadau a chyflawniad plant a phobl ifanc.
* Ymrwymiad i fynychu cyfarfodydd y corff llywodraethu yn rheolaidd a chymryd rhan lawn wrth gyflawni cyfrifoldebau'r corff llywodraethu.
* Ymrwymiad i ymgymryd â hyfforddiant sy'n orfodol o dan Fesur Addysg (Cymru) 2011.
* Gwybodaeth am y system addysg, a materion addysg presennol a datblygiadau.
* Gwybodaeth am rôl a swyddogaethau'r awdurdod lleol mewn perthynas ag addysg, gan gynnwys hyrwyddo'r iaith Gymraeg a Chynllun Strategol y Gymraeg mewn Addysg.
* Gwybodaeth a phrofiad o swydd llywodraethwr yr awdurdod lleol.
* Gwybodaeth am yr ardal a'r gymuned y mae'r ysgol dan sylw yn ei gwasanaethu.
* Gwybodaeth am gyfleoedd cyfartal ac ymrwymiad iddynt.
* Gwybodaeth/ymwybyddiaeth o flaenoriaethau a pholisïau'r awdurdod lleol.
* Sgiliau cyfathrebu a sgiliau rhyngbersonol rhagorol.
* Y gallu a'r ymrwymiad i weithio'n wrthrychol, yn adeiladol ac yn effeithiol gyda'r pennaeth.
* Y gallu a'r ymrwymiad i weithio'n wrthrychol, yn adeiladol ac yn effeithiol fel rhan o dîm, fydd yn cynnwys holl aelodau eraill y corff llywodraethu.
* Y gallu i weithredu’n ddoeth a phwyllog.
* Y gallu i fod yn wrthrychol a chadw meddwl agored.
* Y gallu i amgyffred ac asesu gwybodaeth.
* Parodrwydd i ymgymryd ag unrhyw hyfforddiant arall nad yw efallai yn orfodol ond sy’n cael ei argymell gan yr awdurdod lleol.

**Cymhwystra i ddod yn llywodraethwr awdurdod lleol**

Mae’r rheoliadau’n anghymhwyso rhai unigolion rhag dod yn llywodraethwr. Manylir ar Gymwysterau ac anghymwysiadau llywodraethwyr ysgol yn Atodlen 5 Rheoliadau Llywodraethu Ysgolion a Gynhelir (Cymru) 2005.

**Bydd hi’n ofynnol i chi ddatgan nad ydych wedi eich anghymhwyso rhag dod yn llywodraethwr.**

Y meini prawf yw:

1. Rhaid i lywodraethwr fod yn 18 oed neu’n hŷn ar adeg eu hethol neu eu penodi.
2. Mae person wedi’i anghymhwyso rhag dal neu barhau i ddal swydd fel llywodraethwr ysgol os ydynt:
* yn methu â mynychu cyfarfodydd corff llywodraethu, heb gydsyniad y corff llywodraethu, am gyfnod parhaus o chwe mis, sy’n dechrau â dyddiad y cyfarfod cyntaf a gollwyd. Lle mae llywodraethwr wedi anfon ymddiheuriad ar gyfer y cyfarfod, rhaid i gofnodion y cyfarfod hwnnw gofnodi cydsyniad neu ddiffyg cydsyniad y corff llywodraethu â’r absenoldeb a rhaid anfon copi o’r cofnodion at y llywodraethwr;
* wedi eu dyfarnu'n fethdalwr neu os yw eu hystâd wedi ei hatafaelu a hwythau heb eu rhyddhau o fethdaliad a bod gorchymyn methdalu heb gael ei ddirymu neu ei ddadwneud;
* wedi cael eu hanghymhwyso rhag gweithredu fel cyfarwyddwr cwmni dan gyfreithiau Cymru, Lloegr, yr Alban neu Ogledd Iwerddon;
* wedi cael eu diswyddo fel ymddiriedolwr elusen dan gyfreithiau Cymru, Lloegr, yr Alban neu Ogledd Iwerddon;
* wedi cael eu cynnwys mewn unrhyw restr sy’n gwahardd eu cyflogi neu’n cyfyngu ar eu cyflogi gyda phlant, pobl ifanc neu oedolion dan gyfreithiau Cymru, Lloegr, yr Alban neu Ogledd Iwerddon;
* wedi cael dedfryd o garchar (boed yn un ohiriedig ai peidio) am gyfnod nad yw’n llai na thri mis (heb opsiwn i dalu dirwy) yn y pum mlynedd cyn dod yn llywodraethwr neu ers dod yn llywodraethwr
* wedi cael dedfryd o ddwy flynedd a hanner neu fwy o garchar yn yr 20 mlynedd cyn dod yn llywodraethwr;
* wedi cael dedfryd o bum mlynedd neu fwy o garchar ar unrhyw adeg;
* wedi cael dirwy am achosi niwsans neu aflonyddwch ar safle ysgol yn ystod y pum mlynedd cyn cael neu ers cael eu penodi neu eu hethol yn llywodraethwr;
* yn gwrthod cais gan y corff llywodraethu i gyflwyno cais i’r Gwasanaeth Datgelu a Gwahardd (DBS) am dystysgrif DBS.

**Sylwer: os cewch eich penodi’n llywodraethwr awdurdod lleol a chithau’n bodloni unrhyw faen prawf anghymhwyso tra byddwch yn dal y swydd llywodraethwr honno, rhaid i chi hysbysu clerc y corff llywodraethu a’r awdurdod lleol cyn gynted ag y dewch yn ymwybodol, neu y dylech fod wedi dod yn ymwybodol, o’r ffaith**.

1. Ni all person, ar unrhyw adeg:
* ddal mwy nag un swydd llywodraethwr yn yr un ysgol; na
* bod yn aelod o fwy na dau gorff llywodraethu mewn ysgolion a gynhelir oni bai eu bod:
* yn llywodraethwr a benodwyd i ysgol sy’n peri pryder dan adrannau 6, 7, 13 neu 14 Deddf Safonau a Threfniadaeth Ysgolion (Cymru) 2013; neu
* yn llywodraethwr dros dro (hynny yw, yn berson a benodwyd i fod yn aelod o gorff llywodraethu dros dro).

**Yr wyf yn cadarnhau nad wyf wedi fy anghymhwyso rhag dod yn llywodraethwr**

**Cais i Fod yn Llywodraethwr Awdurdod Lleol**

Rhaid i bawb sydd am gael eu penodi neu eu hailbenodi’n llywodraethwr ALl gwblhau’r ffurflen hon. Cyn i chi gwblhau’r ffurflen, darllenwch y canllawiau ar wefan yr awdurdod lleol [www.bridgend.gov.uk](http://www.bridgend.gov.uk) ynghylch rôl llywodraethwyr ysgolion.

**Cwblhewch bob adran o’r ffurflen hon**. Os yw unrhyw adran heb ei chwblhau, bydd eich cais yn cael ei wrthod.

**Eich manylion**

|  |  |
| --- | --- |
| Teitl (Mr, Mrs, Miss, Ms ayb) |  |

|  |  |
| --- | --- |
| Eich enw cyntaf |  |

|  |  |
| --- | --- |
| Eich cyfenw cyfreithiol |  |

**Cyfeiriad cyfredol**

|  |  |
| --- | --- |
| Rhif neu enw’r tŷ |  |

|  |  |
| --- | --- |
| Stryd |  |

|  |  |
| --- | --- |
| Tref |  |

|  |  |
| --- | --- |
| Sir |  |

|  |  |
| --- | --- |
| Cod post |  |

**Manylion cyswllt**

|  |  |
| --- | --- |
| Eich cyfeiriad e-bost: |  |
|  |  |  |  |  |  |  |  |  |  |  |  |  |  |  |  |  |  |  |  |
| Eich rhif ffôn: Cartref |  |
|  Gwaith |  |
|  Symudol |  |

|  |  |
| --- | --- |
| Enw’r ysgol yr ydych yn ymgeisio i fod yn llywodraethwr awdurdod lleol ynddi.  |  |
|  |  |

|  |  |  |  |  |
| --- | --- | --- | --- | --- |
| Ydych chi’n llywodraethwr mewn ysgol arall?Ticiwch | Ydw |  | Nac ydw |  |
| Os ydych, darparwch enw’r ysgol a’r lleoliad.  |  |

**Rhagor o Wybodaeth**

|  |
| --- |
| Mae'n bwysig bod pob ymgeisydd yn rhoi sylw dyledus i'r adran hon, gan fod yr awdurdod lleol yn defnyddio'r wybodaeth hon i **benderfynu ar addasrwydd** ymgeiswyr ar gyfer swydd llywodraethwr yr awdurdod lleol. Felly, rhowch enghreifftiau, lle bo'n berthnasol, o’r sgiliau, y galluoedd a’r profiadau perthnasol sydd gennych fel y manylir yn adran 1.2 llywodraethwr yr awdurdod lleol - manyleb person (uchod). |
|  |
|  |
| A oes gennych unrhyw gwynion heb eu datrys gyda’r ysgol/corff llywodraethu neu aelod o staff yr ysgol?**(Ni fydd unrhyw gŵyn heb ei datrys yn rhagwahardd eich cais rhag symud ymlaen)**Ticiwch | Oes |  | Nac oes |  |

|  |  |  |  |  |
| --- | --- | --- | --- | --- |
| Ydych chi am i’r holl gyfathrebu gyda chi yn y dyfodol fod yn Gymraeg? Ticiwch | Ydw |  | Nac ydw |  |

|  |  |  |  |  |
| --- | --- | --- | --- | --- |
| Sut hoffech chi gael eich hysbysu ynghylch canlyniad eich cais?Ticiwch | Trwy’r post |  | Trwy’r e-bost |  |

**DATGANIAD**

Cadarnhewch yr holl ofynion angenrheidiol isod:

Yr wyf wedi darllen yr wybodaeth am benodi llywodraethwyr awdurdod lleol;

Yr wyf yn cadarnhau fy nghymhwystra i sefyll fel llywodraethwr awdurdod lleol a bod yr wybodaeth a ddarparwyd i ategu fy nghais am enwebiad fel llywodraethwr awdurdod lleol yn gywir;

Os caf fy mhenodi, rwy’n cytuno i hysbysu’r awdurdod lleol ynghylch unrhyw newid i’m hamgylchiadau a allai fy anghymhwyso rhag dal swydd fel llywodraethwr awdurdod lleol;

**Diogelu data**

* + - * Bydd unrhyw wybodaeth a gofnodir yn y cais hwn yn cael ei dal yn electronig a’i defnyddio gan Gyngor Bwrdeistref Sirol Pen-y-bont ar Ogwr (yr awdurdod lleol) at ddiben prosesu eich cais.
			* Rydym yn ystyried bod eich preifatrwydd yn bwysig ac rydym yn cydymffurfio â’r Rheoliad Cyffredinol ar Ddiogelu Data (GDPR) a Deddf Diogelu Data 2018. Gellir gweld manylion llawn y modd y mae’r awdurdod lleol yn cydymffurfio â chanllawiau ac egwyddorion diogelu data ar ein gwefan: <https://www.penybontarogwr.gov.uk/cyngor/rhyddid-gwybodaeth/diogelu-data/>
			* Bydd yr awdurdod lleol yn rhannu’r wybodaeth a ddarperir ar y ffurflen â’r ysgol berthnasol/ysgolion perthnasol yn unol â’r Datganiad Prosesu Teg – Addysg a Chymorth i Deuluoedd, sydd ar gael yn: <https://www.penybontarogwr.gov.uk/cyngor/rhyddid-gwybodaeth/diogelu-data/>

**Llofnod**

|  |
| --- |
|  |

**Dyddiad**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | **/** |  |  | **/** |  |  |  |  |

**Ar ôl ei chwblhau, anfonwch y ffurflen hon ymlaen i:**

pupilservices@bridgend.gov.uk

neu anfonwch hi drwy’r post i’r cyfeiriad isod:

Cyngor Bwrdeistref Sirol Pen-y-bont ar Ogwr

Y Gyfarwyddiaeth Addysg, Blynyddoedd Cynnar a Phobl Ifanc – Gwasanaethau Disgyblion

Y Swyddfeydd Dinesig

Stryd yr Angel

Pen-y-bont ar Ogwr

CF31 4WB